****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅԱՆ ՆԵՐԴՐՄԱՆ ԱՇԽԱՏԱՆՔՆԵՐԻ ԵՌԱՄՍՅԱԿԱՅԻՆ ՀԱՇՎԵՏՎՈՒԹՅՈՒՆ, ՀՈՒԼԻՍ-ՍԵՊՏԵՄԲԵՐ, 2020 ԹՎԱԿԱՆ** |
|  |
|  |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄ |
|  |

**ՆԱԽԱԲԱՆ**

2020 թվականի 3-րդ եռամսյակում ՀՀ Արդյունահանող ճյուղերի թափանցիկության նախաձեռնության (ԱՃԹՆ) գործունեությունն ուղղված է եղել ԱՃԹՆ-ի երկրորդ ազգային զեկույցի նախագծի, դրա վերաբերյալ շահագրգիռ կողմերի և ԱՃԹՆ-ի միջազգային քարտուղարության կողմից ներկայացված նկատառումների քննարկմանը և ԲՇԽ-ի կողմից զեկույցի ընդունմանը, զեկույցի ներկայացման միջոցառման կազմակերպման աշխատանքերին։

2020թ. հուլիսի 9-ին ԱՃԹՆ-ի միջազգային խորհուրդը կայացրել է որոշում՝ համաձայն որի Հայաստանի վավերացման եզրակացության արդյունքում Խորհուրդը համաձայն է, որ Հայաստանը ընդհանուր առմամբ ամենաբարձր՝ բավարարող (satisfactory) առաջընթաց է արձանագրել ԱՃԹՆ-ի 2016 ստանդարտի իրականացման գործում: Վավերացման գնահատականով՝ 20 պահանջների գծով Հայաստանը գրանցել է բարձր՝ satisfactory գնահատական, իսկ 4-ի մասով գերազանցող՝ beyond գնահատական։ 2020թ. հուլիսի 9-ի դրությամբ Հայաստանը ԱՃԹՆ-ի անդամ 53 երկրների մեջ 9-րդ երկիրն է, որին շնորհվել է բավարարող առաջընթաց ունեցող երկրի կարգավիճակ։

Սեպտեմբերին հրապարակվել է Հայաստանի ԱՃԹՆ-ի 2018թ. զեկույցը, որը հանրությանը ներկայացվել է սեպտեմբերի 14-ին կայացած Հայաստանի ԱՃԹՆ-ի ազգային զեկույցի ներկայացման առցանց համաժողովին։ Անկախ ադմինիստրատոր «ԷՐՆՍԹ ԸՆԴ ՅԱՆԳ» (EY) ընկերությունը կազմել է ԱՃԹՆ-ի 2018թ. զեկույցի սեղմագիրը, որը ի լրումն Հայաստանի մետաղական հանքարդյունաբերության ոլորտի 2018թ. մակրո և միկոտնտեսական, ընթացակարգային և ԱՃԹՆ-ի ստանդարտով պահանջվող այլ համախմբված տվյալների՝ տրամադրում է նաև ԱՃԹՆ-ի և մետաղական հանքարդյունաբերության ոլորտի վերաբերյալ 40 հարցուպատասխան՝ նպատակ հետապնդելով ԱՃԹՆ-ին նոր ծանոթացող ընթերցողին տալ մատչելի տեղեկատվություն նախաձեռնության վերաբերյալ։

COVID-19 համավարակով պայմանավորված իրավիճակից ելնելով՝ աշխատանքները հիմնականում իրականացվել են հեռակա, ԲՇԽ-ի անդամները շրջանառվող փաստաթղթերի վերաբերյալ իրենց դիտարկումները ներկայացրել են էլեկտրոնային կապի միջոցներով։

Հաշվետու ժամանակահատվածում շարունակվել են իրական սեփականատերերի ռեգիստրի ստեղծման աշխատանքները և համագործակցությունը OpenOwnership կազմակերպության հետ։ OpenOwnership կազմակերպությունը օգոստոսին հրապարակել է Հայաստանի Հանրապետությունում իրական սեփականատերերի բացահայտման գործընթացի վերլուծական զեկույցը[[1]](#footnote-1)։

Իրական սեփականատերերի ռեգիստրի ծրագրային ապահովումը մշակող VXSoft ընկերությունը ներկայացրել է աշխատանքների իրականացման մեկնարկային հաշվետվությունը, որը հավանության է արժանացել ՀՀ վարչապետի աշխատակազմի կողմից։

Սկսվել է Հայաստանի 2019թ. ազգային զեկույցի և նախնական ուսումնասիրության կազմման խորհրդատվական ծառայությունների գնման գործընթացը։

Օրենսդրությամբ սահմանված ժամկետներում Պետական եկամուտների կոմիտեն, Տարածքային կառավարման և ենթակառուցվածքների նախարարությունը, Շրջակա միջավայրի նախարարությունը և հրապարակային հաշվետվություններ ներկայացնելու պարտավորություն ունեցող ընդերքօգտագործողները հաշվետվությունների ներկայացման առցանց հարթակում ներկայացրել են 2019թ. ԱՃԹՆ-ի հրապարակային հաշվետվությունները։ Ժամկետների շեղումներ չեն արձանագրվել։

Հայաստանի ԱՃԹՆ-ի ներկայացուցիչները մասնակցել են ԱՃԹՆ-ի միջազգային քարտուղարության և այլ գործընկեր միջազգային կազմակերությունների կողմից անցկացված վեբինարների, քննարկումների, տեսազանգերի։

*Համաձայն Հայաստանի Հանրապետության 2019-2020թթ. ԱՃԹՆ*-*ի աշխատանքային ծրագրի՝ ՀՀ ԱՃԹՆ ԲՇԽ-ի գործունեության և ԱՃԹՆ*-*ի ներդրման աշխատանքների վերաբերյալ պետք է ներկայացվեն եռամսյակային հաշվետվություններ, որոնք հաստատվում են ՀՀ ԱՃԹՆ ԲՇԽ-ի կողմից:*

**ԻՐԱԿԱՆԱՑՎԱԾ ԱՇԽԱՏԱՆՔՆԵՐԸ՝ ԸՍՏ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՃԹՆ-ի 2020Թ. ԱՇԽԱՏԱՆՔԱՅԻՆ ԾՐԱԳՐԻ**

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Մատչելի և ժամանակին տեղեկատվության ապահովում** | | | |
| **ՄԻՋՈՑԱՌՈՒՄ N 1. ՀՀ ԱՃԹՆ-ի պաշտոնական կայքի զարգացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ՀՀ ԱՃԹՆ-ի կայքի կատարելագործված տարբերակ` տվյալները բաց տվյալների սկզբունքով, օգտագործողի համար մատչելի եղանակով հասանելի դարձնելու համար գործիքների ապահովմամբ  *Վերջնաժամկետը՝* Ընթացիկ | Ընթացիկ | ՀՀ վարչապետի աշխատակազմ/Հ-ԱՃԹՆ-ի քարտուղարություն, ընտրված կազմակերպություն |  |
| **ՄԻՋՈՑԱՌՈՒՄ N 4. Կայքի ընթացիկ սպասարկում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝* Ընթացիկ | Ընթացիկ | ընտրված կազմակերպություն, ՀՀ վարչապետի աշխատակազմ/ Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 5. ԱՃԹՆ կայքի համալրում արդիական տեղեկատվությամբ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Կայքում հրապարակված զեկույցներ, հաշվետվություններ, տեսագրությունների, իրավական ակտեր, նորություններ  *Վերջնաժամկետը՝* Ընթացիկ | Ընթացիկ | ՀՀ վարչապետի աշխատակազմ/ Հ-ԱՃԹՆ-ի քարտուղարություն, ԲՇԽ |  |
| **ՄԻՋՈՑԱՌՈՒՄ N 6. Հայաստանում ԱՃԹՆ-ի ներդրման և հանքարդյունաբերության ոլորտի վերաբերյալ տեղեկատվության մատչելի լեզվով հրապարակում և տպագրում, սոցիալական գովազդի պատրաստում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* տեղեկատվական թերթիկներ, ինֆոգրամներ, ԱՃԹՆ-ի եռամսյակային և տարեկան հաշվետվություններ, ԱՃԹՆ-ի զեկույց, զեկույցի սեղմագիր, տեղեկատվական տեսահոլովակներ  *Վերջնաժամկետը՝* Ընթացիկ | Ընթացիկ | ԲՇԽ, ՀՀ վարչապետի աշխատակազմ/ Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 7.**  **Հանքարդյունաբերության ոլորտի և ԱՃԹՆ-ի վերաբերյալ հանրային իրազեկում և լուսաբանում սոցիալական ցանցերի միջոցով (YouTube, Twitter, facebook և այլ ցանցեր)** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  սոցիալական ցանցերում հանքարդյունաբերության և ԱՃԹՆ-ի վերաբերյալ հրապարակված տեղեկատվություն  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 8.**  **Իրազեկվածության բարձրացման միջոցառումների, շահագրգիռ կողմերի հետ աշխատանքային հանդիպումների իրականացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Հանդիպումներ (այդ թվում` մարզային), հանդիպումներ կրթական հաստատությունների հետ, հանդիպումներ լայն խմբակցությունների հետ  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 10.**  **ԱՃԹՆ-ի 2-րդ զեկույցի պաշտոնական ներկայացում / կոնֆերանս, իրական սեփականատերերի բացահայտման հանրային ռեգիստրի ներկայացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ԱՃԹՆ-ի կոնֆերանս  *Վերջնաժամկետը՝*  Երրորդ եռամսյակ | Իրականացվել է | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 11.**  **«Հանքարդյունաբերության ոլորտում թափանցիկ և հաշվետու կառավարման խթանում» ԱՄՆ ՄԶԳ դրամաշնորհային ծրագրի շրջանակում հանքարդյունաբերության և ԱՃԹՆ վերաբերյալ տեղեկատվական/ ճանաչողական նյութերի ստեղծում և տարածում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ԱՃԹՆ-ի և հանքարդյունաբերության վերաբերյալ կրթական տեսանյութեր  *Վերջնաժամկետը՝*  Չորրորդ եռամսյակ | Ընթացիկ | Թրանսփարենսի Ինթերնեշնլ հակակոռուպցիոն կենտրոն ՀԿ, Հայաստանի ապերիկյան համալսարանի Պատասխանատու հանքարդյունաբերության կենտրոն |  |
| **ՄԻՋՈՑԱՌՈՒՄ N 12.**  **«Հանքարդյունաբերության ոլորտում թափանցիկ և հաշվետու կառավարման խթանում» ԱՄՆ ՄԶԳ դրամաշնորհային ծրագրի շրջանակում հանքարդյունաբերության և ԱՃԹՆ-ի վերաբերյալ հանրային իրազեկության բարձրացում/ քննարկումներ, մասնավորապես՝ ազդակիր համայնքներում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ԱՃԹՆ-ի վերաբերյալ մոդուլներ ԲՇԽ-ի, ՔՀԿ-ների, ՔԵԿ-ների, տեղական խմբերի և ակտիվիստների համար և դասընթացներ թիրախային խմբերի համար (ԲՇԽ, ՔՀԿ-ներ, տեղական խմբեր և ակտիվիստներ)  *Վերջնաժամկետը՝*  2020թ․ | Ընթացիկ | Թրանսփարենսի Ինթերնեշնլ հակակոռուպցիոն կենտրոն ՀԿ, Հայաստանի ամերիկյան համալսարանի Պատասխանատու հանքարդյունաբերության կենտրոն |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 1. ՀՀ ԱՃԹՆ-ի պաշտոնական կայքի զարգացում*  *Միջոցառում 4. Կայքի ընթացիկ սպասարկում*  Հաշվետու ժամանակահատվածում, համաձայն կնքված պայմանագրի, «Հելիքս Կոնսալտինգ» ՍՊԸ-ն շարունակել է խորհրդատվություն տրամադրել առցանց հաշվետվության համակարգում տվյալների մուտքագրման ժամանակ առաջացող խոչընդոտների վերաբերյալ։ reports.eiti.am համակարգում հաստատվել են պետական մարմինների և ընդերքօգտագերծող ընկերությունների կողմից տրամադրված 2018թ. առցանց հաշվետվությունները, հարթակի ինքնաշխատ ձևավորվող ֆիլտրվող հաշվետվությունների և գծապատկերների էջերում հասանելի են դարձվել հաշվետվություններով ձևավորվող ոլորտի ֆինանսական տվյալները, վերացվել են ծրագրային անհամապատասխանությունները։  *Միջոցառում 5. ԱՃԹՆ-ի կայքի համալրում արդիական տեղեկատվությամբ*  Հայաստանի ԱՃԹՆ-ի կայքում համալրվել է էջերի բովանդակությունը, բաց տվյալների կանոններով հանրությանը հասանելի են դարձել և հրապարակվել են ԱՃԹՆ-ի վերաբերյալ իրավական ակտերը, փաստաթղթերը, տեղեկություններն ու նորությունները։ Կայքի նոր տեղեկատվությունը թարգմանվել է անգլերեն՝ օտարալեզու օգտվողների համար: ԱՃԹՆ-ի կայքում տեղադրվել են Հայաստանի ԱՃԹՆ-ի 2-րդ ազգային զեկույցը, զեկույցի սեղմագիրը[[2]](#footnote-2), 2018 թվականի հաստատված հրապարակային հաշվետվությունները և Հայաստանի ԱՃԹՆ-ի ազգային զեկույցի ներկայացման առցանց համաժողովի տեսաձայնագրությունը[[3]](#footnote-3)։  *Միջոցառում 6. Հայաստանում ԱՃԹՆ-ի ներդրման և հանքարդյունաբերության ոլորտի վերաբերյալ տեղեկատվության մատչելի լեզվով հրապարակում և տպագրում, սոցիալական գովազդի պատրաստում*  Կայքում հայերեն և անգլերեն լեզուներով հրապարակվել է ԱՃԹՆ-ի ընթացիկ գործունեությունը լուսաբանող 7 նորություն՝ ԱՃԹՆ-ի տեղական և միջազգային գործընթացների, մետաղական հանքարդյունաբերության ոլորտի վերաբերյալ։[[4]](#footnote-4) «Հանքարդյունաբերության ոլորտում թափանցիկ և հաշվետու կառավարման խթանում» ԱՄՆ ՄԶԳ դրամաշնորհային ծրագրի շրջանակում տպագրվել է ԱՃԹՆ-ի 2019թ. ստանդարտի հայերեն լեզվով գրքույկը։  *Միջոցառում 7. Հանքարդյունաբերության ոլորտի և ԱՃԹՆ-ի վերաբերյալ հանրային իրազեկում և լուսաբանում սոցիալական ցանցերի միջոցով (YouTube, Twitter, facebook և այլ ցանցեր)*  Շարունակաբար թարմացվել են Facebook[[5]](#footnote-5), YouTube[[6]](#footnote-6) և Twitter[[7]](#footnote-7) ցանցերում Հայաստանի ԱՃԹՆ-ի էջերը, Հայաստանի ԱՃԹՆ-ի արդյունքների ու միջոցառումների վերաբերյալ հաղորդագրություններ են տեղադրվել ՀՀ փոխվարչապետ, Հայաստանի ԲՇԽ-ի նախագահ Տիգրան Ավինյանի սոցիալական ցանցերի պաշտոնական էջերում։ Հայաստանում գործող լրատվամիջոցներին է տրամադրվել Հայաստանի վավերացման գնահատականի և Հայաստանի 2-րդ ԱՃԹՆ-ի զեկույցի ներկայացման առցանց համաժողովի վերաբերյալ մամլո հաղորդագրություններ, որոնց արդյունքում ապահովվել է միջոցառումների լայն լուսաբանումը։  *Միջոցառում 8. Իրազեկության բարձրացման միջոցառումների, շահագրգիռ կողմերի հետ աշխատանքային հանդիպումների իրականացում*  COVID-19 համավարակով պայմանավորված՝ հաշվետու ժամանակահատվածում աշխատանքային հանդիպումներ չեն իրականացվել։ Շահագրգիռ կողմերի հետ համագործակցությունն իրականացվել է հաղորդակցության էլեկտրոնային միջոցներով։  *Միջոցառում 10․ ԱՃԹՆ-ի 2-րդ զեկույցի պաշտոնական ներկայացում / կոնֆերանս, իրական սեփականատերերի բացահայտման հանրային ռեգիստրի ներկայացում*  2020թ. սեպտեմբերի 14-ին կայացավ Հայաստանի ԱՃԹՆ-ի ազգային զեկույցի ներկայացման առցանց համաժողովը[[8]](#footnote-8) ՀՀ կառավարության, հանքարդյունահանող կազմակերպությունների, քաղաքացիական հասարակության, Արդյունահանող ճյուղերի թափանցիկության նախաձեռնության (ԱՃԹՆ) միջազգային քարտուղարության, միջազգային գործընկեր կազմակերպությունների ներկայացուցիչների մասնակցությամբ։  Համաժողովի մասնակիցներին ողջույնի ուղերձ հղեց ՀՀ փոխվարչապետ, ԲՇԽ-ի նախագահ Տիգրան Ավինյանը՝ նշելով, որ ՀՀ կառավարությունը և ԲՇԽ-ն շարունակելու են իրենց ջանքերը՝ ձեռք բերված հաջողությունները պահպանելու և նախաձեռնության հետագա ազդեցությունը մեծացնելու ուղղությամբ: Հայաստանյան ԱՃԹՆ գործընթացների դինամիկայի, ձեռք բերված հաջողությունների և հետագա համագործակցության վերաբերյալ ելույթներ ունեցան ԱՃԹՆ-ի միջազգային քարտուղարության տնօրեն Մարկ Ռոբինսոնը, Համաշխարհային բանկի հայաստանյան գրասենյակի տնօրեն Սիլվի Բոսուտրոն, ԱՄՆ ՄԶԳ-ի հայաստանյան առաքելության տնօրեն Դեբորա Գրիզերը: Այնուհետ, Անկախ ադմինիստրատորը՝ EY աուդիտորական ընկերությունը, համառոտ ներկայացրեց ԱՃԹՆ-ի 2019թ. ստանդարտի պահանջներին համապատասխան մշակված Հայաստանի ԱՃԹՆ-ի զեկույցը, Հայաստանի մետաղական հանքարդյունահանման ոլորտի նկարագիրը, զեկույցի արդյունքները և առաջարկությունները։ ԱՃԹՆ-ի միջազգային քարտուղարության երկրի համակարգող Օլեսիա Տոլոչկոյի կողմից ներկայացվեցին Հայաստանի ԱՃԹՆ-ի վավերացման գնահատականը և ԱՃԹՆ-ի առաջիկա առաջնահերթությունները: Հայաստանի ԱՃԹՆ-ի քարտուղարության ղեկավար Լուսինե Թովմասյանը ներկայացրեց, թե քաղաքացիները ինչ տեղեկատվություն կարող են գտնել ԱՃԹՆ-ի հայաստանյան և պետական մարմինների պաշտոնական կայքերում:  Համաժողովի ավարտին Հայաստանի ԱՃԹՆ-ի բազմաշահառու խմբի և այլ բանախոսների մասնակցությամբ տեղի ունեցավ ԱՃԹՆ-ի և հանքարդյունաբերության ոլորտի վերբերյալ քննարկում, որին մասնակցեցին Համաշխարհային Բանկի հանքարդյունաբերության հարցերով գլխավոր մասնագետ Կիրստեն Հունդը, OpenOwnership իրական սեփականատերերի գլոբալ ռեգիստրի ներկայացուցիչներ Փիթեր Լոուն և Քեյդի Արմսթրոնգը, ԱՃԹՆ-ի բազմաշահառու խմբի կառավարության խմբակցությունից՝ Տարածքային կառավարման և ենթակառուցվածքների նախարարի տեղակալ Լիլիա Շուշանյանը, Պետական եկամուտների կոմիտեի նախագահի տեղակալ Արթուր Մանուկյանը, քաղաքացիական հասարակության խմբակցությունից՝ «ԷկոԼուր» տեղեկատվական ՀԿ-ի փորձագետ Վիկտորյա Բուռնազյանը։  Իրական սեփականատերերի բացահայտման հանրային ռեգիստրի ստեղծման աշխատանքները մեկնարկել են 2-րդ եռամսյակում և այն նախատեսվում է պաշտոնապես ներկայացնել 4-րդ եռամսյակում կամ 2021 թվականի 1-ին եռամսյանկում։ | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Իրական սեփականատերերի բացահայտման հանրային ռեգիսրի ստեղծում և իրական սեփականատերերի մասին տեղեկատվության հանրայնացում** | | | |
| **ՄԻՋՈՑԱՌՈՒՄ N 18. Իրական սեփականատերերի բացահայտման հանրային ռեգիստրի ստեղծման համար կազմակերպության ընտրություն և հանրային ռեգիստրի ստեղծում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝*  Հանրային ռեգիստր  *Վերջնաժամկետը՝* Առաջին-չորրորդ եռամսյակներ | Ընթացիկ | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն, պետական մարմիններ, ընտրված կազմակերպություն |  |
| **ՄԻՋՈՑԱՌՈՒՄ N 19. Իրական սեփականատերերի բացահայտման հայտարարագերի լրացման և ներկայացման վերաբերյալ ուսուցում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝*  Ուսուցում  *Վերջնաժամկետը՝*  Չորրորդ եռամսյակ | Ընթացիկ | ՀՀ վարչապետի աշխատակազմ/Հ-ԱՃԹՆ քարտուղարություն, համապատասխան պետական մարմիններ, ընտրված կազմակերպություն |  |
| **ՄԻՋՈՑԱՌՈՒՄ N 20. Իրական սեփականատերերի հայտարարագրերի ներկայացում ընկերությունների կողմից** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝*  Հայտարարագրեր  *Վերջնաժամկետը՝* Չորրորդ եռամսյակ | Ընթացիկ | Ընկերություններ, իրավաբանական անձանց գրանցման պետական ռեգիստր |  |
| **ՄԻՋՈՑԱՌՈՒՄ N 21. Իրական սեփականատերերի բացահայտման հանրային ռեգիստրի և իրական սեփականատերերի ներկայացման գործընթացի վերլուծություն, թույլ կողմերի վերհանում, իրավական ակտերի նախագծում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝*  քննարկումներ, կարծիքներ, վերլուծություն, իրավական ակտերի նախագծեր  *Վերջնաժամկետը՝* Չորրորդ եռամսյակ | Ընթացիկ | ՀՀ վարչապետի աշխատակազմ/Հ-ԱՃԹՆ-ի քարտուղարություն, համապատասխան պետական մարմիններ, Իրական սեփականատերերի բացահայտման աշխատանքային խումբ |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 18. Իրական սեփականատերերի բացահայտման հանրային ռեգիստրի ստեղծման համար կազմակերպության ընտրություն և հանրային ռեգիստրի ստեղծում*  Հաշվետու ժամանակահատվածում իրական սեփականատերերի (ԻՍ) բացահայտման հանրային ռեգիստրի ծրագրային ապահովման աշխատանքներն իրականացնող VXSoft ընկերությունը շարունակել է ԻՍ ռեգիստրի մշակման աշխատանքները։ ԱՃԹՆ-ի հայաստանյան քարտուղարության, Արդարադատության նախարարության և ԱՆ իրավաբանական անձանց պետական ռեգիստրի գործակալության ներկայացուցիչներից կազմված աշխատանքային խումբը մի շարք աշխատանքային տեսազանգեր է անցկացրել VXSoft ընկերության հետ, որոնց ընթացքում հաստատվել են առցանց ռեգիստրի հիմնական տեխնիկական բնութագրիչները և առցանց հաշվետվությունների կառուցվածքը։ VXSoft ընկերությունը ներկայացրել է մեկնարկային հաշվետվությունը։ Մեկնարկային հաշվետվությունը տրամադրվել է ԲՇԽ-ի կարծիքին։ Ներկայացված դիտողություններից հետո լրամշակված հաշվետվությունը օգոստոսի 26-ին ընդունվել է ՀՀ վարչապետի աշխատակազմի կողմից։  Հաշվետու ժամանակահատվածում շարունակվել է համագործակցությունը OpenOwnership գլոբալ ռեգիստրի պատասխանատուների հետ։ OpenOwnership կազմակերպությունը օգոստոսին հրապարակել է Հայաստանի Հանրապետությունում իրական սեփականատերերի բացահայտման գործընթացի վերլուծական զեկույցը[[9]](#footnote-9), որում ներկայացվել է Հայաստանի առաջընթացը իրական սեփակակատերերի բացահայտման գործում և ներկայացվել են մի շարք տեխնիկական առաջարկություններ, որոոնք կօգնեն առցանց ռեգիստրի մշակման ժամանակ բաց տվյալների ստանդարտի, հավաքագրվող տվյալների ավտոմատ ստուգման և հավաստիացման մեխանիզմների կիրառմանը։ Ուսումնասիրության հրապարակման անդրադարձ-հոդվածում[[10]](#footnote-10) նշվում է, որ Հայաստանում իրական սեփականատերերի բացահայտման առաջխաղացումն ընթանում է գովելի և արագ տեմպով, որը պայմանավորված է հետևյալ գործոններով՝   * կառավարության որդեգրած հակակոռուպցիոն օրակարգով, որի ներքո առանձնակի կարևորվել է հանքարդյունաբերության ոլորտի սեփականության թափանցիկության հարցը, * հանքարդյունաբերության ոլորտի նկատմամբ հասարակական կազմակերպությունների, այդ թվում, բնապահպանների ընդգծված ուշադրությամբ և իրականացված վերլուծական բացահայտումներով, * ընդերքօգտագործող ընկերությունների՝ ԻՍ-ին վերաբերվող պահանջվող տեղեկատվությունը բացահայտելու պատրաստակամությամբ։   OpenOwnership իրական սեփականատերերի գլոբալ ռեգիստրի ներկայացուցիչներ Փիթեր Լոուն և Քեյդի Արմսթրոնգը Հայաստանի 2-րդ ԱՃԹՆ-ի զեկույցի ներկայացման առցանց համաժողովին ներկայացրել են իրականացվող աշխատանքները[[11]](#footnote-11), կազմակերպության կողմից հրապարակված վերլուծական ուսումնասիրությունը, ինչպես նաև Հայաստանի առաջընթացը բաց տվյալների ստանդարտին համապատասխանող ԻՍ առցանց ռեգիստր մշակելու գործում։  *Միջոցառում 19. Իրական սեփականատերերի բացահայտման հայտարարագրերի լրացման և ներկայացման վերաբերյալ ուսուցում*  *Իրական սեփականատերերի վերաբերյալ հայտարարագրեր ներկայացնող ընկերությունների ներկայացուցիչներին ԱՃԹՆ-ի ազգային քարտուղարության կողմից, ըստ անհրաժեշտության, տրամադրվել է հայտարարագրերի լրացման կարգի և ներկայացման ընթացակարգի վերաբերյալ խորհրդատվություն։*  *Միջոցառում 20. Իրական սեփականատերերի հայտարարագրերի ներկայացում ընկերությունների կողմից*  Հաշվետու ժամանակահատվածում ՀՀ ԱՆ իրավաբանական անձանց պետական ռեգիստրի գործակալության https://www.e-register.am/ կայքում pdf ձևաչափով բեռնվել են հանքարդյունաբերող ընկերությունների իրական սեփականատերերի և դրանց փոփոխությունների վերաբերյալ հայտարարագրերը։ Հաշվետու ժամանակահատվածում 8 ընկերություններ[[12]](#footnote-12) ԱՆ իրավաբանական անձանց պետական ռեգիստրի գործակալություն են ներկայացրել իրական սեփականատերերի վերաբերյալ նոր խմբագրությամբ հայտարարագրեր։  ՀՀ ԱՆ իրավաբանական անձանց պետական ռեգիստրի գործակալությունը 06․09․2020թ․գրությամբ տեղեկացրել է ՀՀ տարածքային կարավառման և ենթակարուցվածքների նախարարությանը, որ սեպտեմբերի 2-ի դրությամբ ՀՀ ԱՆ իրավաբանական անձանց պետական ռեգիստրի գործակալությունում մուտքագրված են թվով 33 իրավաբանական անձանց իրական սեփականատերերի վերաբերյալ հայտարարագրեր[[13]](#footnote-13): Հավելված 2-ում ներկայացված է իրական սեփականատերերի վերաբերյալ հայտարարագիր ներկայացնելու պարտավորություն ունեցող 11 ընկերություններին ս.թ. հոկտեմբերի 19-ին ներկայացված զգուշացումների և դրանց հիմքերի մասին տեղեկատվությունը։  *Միջոցառում 21․ Իրական սեփականատերերի բացահայտման հանրային ռեգիստրի և իրական սեփականատերերի ներկայացման գործընթացի վերլուծություն, թույլ կողմերի վերհանում, իրավական ակտերի նախագծում*  Հայաստանի Բաց կառավարման գործընկերության (ԲԿԳ/OGP) 4-րդ գործողությունների ծրագրի հանձնառության կատարման շրջանակում ՀՀ արդարադատության նախարարությունը նախաձեռնել է Պետական ռեգիստրում իրավաբանական անձանց իրական շահառուների (սեփականատերերի) բացահայտման համակարգի բարեփոխման վերաբերյալ տեղեկանքի և օրենսդրական ակտերի նախագծերի մշակման աշխատանքները՝ համագործակցելով Կենտրոնական բանկի, Հայաստանի ԱՃԹՆ-ի քարտուղարության հետ։ Փաթեթը հանրային, ինչպես նաև ԲՇԽ-ի քննարկմանը կներկայացվի 4-րդ եռամսյակում։ | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Հայաստանի ԱՃԹՆ թեկնածության / անդամակցության կարգավիճակի ապահովում** | | | |
| **ՄԻՋՈՑԱՌՈՒՄ N 24.**  **Վավերացման գործընթաց** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Վավերացում  *Վերջնաժամկետը՝*  Երրորդ եռամսյակ | Իրականացվել է | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն, ԱՃԹՆ-ի միջազգային քարտուղարություն, միջազգային վավերացնողներ |  |
| **ՄԻՋՈՑԱՌՈՒՄ N 24.2**  **ԱՃԹՆ-ի իրականացման ամրապնդմանն ուղղված առաջարկվող գործողությունների իրականացում (համակարգված բացահայտումեր, կարողությունների հզորացում, հրապարակվող պայմանագրերի շրջանակի ընդլայնում, ԱՃԹՆ-ի իրականացմանը հաշվեքննիչ պալատի ներգարվում, ԱՃԹՆ-ի իրականացման գործընթացի վերաբերյալ ԱԺ ներկայացուցիչների իրազեկում, վավերացման հաշվետվությամբ և ԱՃԹՆ-ի զեկույցով ներկայացված առաջարկությունների իրականացման առաջընթացի մասին եռամսյակային տեղեկատվության ձևաչափի մշակում, պետական մարմինների կողմից սահմանված ձևաչափով տեղեկատվության ներկայացում)** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Համապատասխան աշխատանքային խմբի կազմավորում, քննարկումներ, կարծիքներ, վերլուծություն, վավերացման հաշվետվությամբ ներկայացված առաջարկությունների իրականացման առաջընթացի մասին եռամսյակային տեղեկատվության ձևաչափ, իրավական ակտերի նախագծեր  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն, ԱՃԹՆ-ի միջազգային քարտուղարություն, պետական մարմիններ, ԲՇԽ-ի աշխատանքային խումբ, անկախ ադմինիստրատոր |  |
| **ՄԻՋՈՑԱՌՈՒՄ N 25.**  **ԲՇԽ-ի նիստերի անցկացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ԲՇԽ-ի նիստեր  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/ Հ-ԱՃԹՆ-ի քարտուղարություն | Հաշվետու ժամանակահատվածում ԲՇԽ-ի նիստ չի անցկացվել՝ պայմանավորված նաև կորոնավիրուս(COVID-19) հիվանդության կապակցությամբ Հայաստանում արտակարգ դրության ռեժիմի սահմանմամբ, որը սեպտեմբերի 11-ից փոխարինվել է կարանտինով: |
| **ՄԻՋՈՑԱՌՈՒՄ N 26.**  **ԲՇԽ-ի աշխատանքային խմբերի հանդիպումների անցկացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  հանդիպումներ  *Վերջնաժամկետը՝*  Ընթացիկ | Ընթացիկ | ԲՇԽ-ի աշխատանքային խմբեր, ՀՀ վարչապետի աշխատակազմ/ Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 27.**  **ԲՇԽ-ի նոր անդամների ներկայացում և ԲՇԽ-ի կազմի հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ՀՀ վարչապետի որոշում, ԲՇԽ  *Վերջնաժամկետը՝*  Երկրորդ եռամսյակ | Ընթացիկ | ԲՇԽ-ի խմբակցություններ, ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն |  |
| **ՄԻՋՈՑԱՌՈՒՄ N 29.**  **ԱՃԹՆ խորհրդի նիստերին և կոնֆերանսների մասնակցություն** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ԱՃԹՆ-ի խորհրդի նիստեր  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/ Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 31.**  **Հայաստանի ԱՃԹՆ-ի 2019թ. աշխատանքային ծրագրի կատարողականի մշակում և հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Հայաստանի ԱՃԹՆ-ի 2019թ. աշխատանքային ծրագրի կատարողական  Վերջնաժամկետը՝  Երկրորդ եռամսյակ | Իրականացվել է մասամբ/ ընթացիկ | ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն | ԲՇԽ-ի կողմից հաստատումը նախատեսվում է չորրորդ եռամսյակում։ |
| **ՄԻՋՈՑԱՌՈՒՄ N 32.**  **Հայաստանի ԱՃԹՆ-ի 2020թ. աշխատանքային ծրագրի լրամշակում և հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Հայաստանի ԱՃԹՆ-ի 2020թ. լրամշակված աշխատանքային ծրագիր  *Վերջնաժամկետը՝*  Երկրորդ եռամսյակ | Իրականացվել է մասամբ/ ընթացիկ | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն | ԲՇԽ-ի կողմից հաստատումը նախատեսվում է չորրորդ եռամսյակում։ |
| **ՄԻՋՈՑԱՌՈՒՄ N 34.**  **Գործընկեր և դոնոր կազմակերպությունների հետ համագործակցություն** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Դոնոր կազմակերպությունների հետ հանդիպումներ  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/ Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 35.**  **Հայաստանի ԱՃԹՆ-ի քարտուղարության աշխատանքների ընթացք** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Պետական բյուջեի աշխատանք, հաշվետվությունների կազմում, ծրագրերի իրականացման համակարգում գնումների գործընթացի ապահովում  *Վերջնաժամկետը՝*  Ընթացիկ | Ընթացիկ | ՀՀ վարչապետի աշխատակազմ/ Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 37.**  **ՀՀ ԱՃԹՆ-ի 2019 տարեկան հաշվետության կազմում և հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ՀՀ ԱՃԹՆ-ի 2019 տարեկան հաշվետություն  *Վերջնաժամկետը՝*  Երկրորդ եռամսյակ | Իրականացվել է մասամբ/ ընթացիկ | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն | ԲՇԽ-ի կողմից հաստատումը նախատեսվում է չորրորդ եռամսյակում։ |
| **ՄԻՋՈՑԱՌՈՒՄ N 38.**  **ՀՀ ԱՃԹՆ-ի եռամսյակային հաշվետվությունների կազմում և հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Եռամսյակային հաշվետվություններ  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/ Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 39.**  **Համագործակցություն ԱՃԹՆ-ի միջազգային քարտուղարության և ԱՃԹՆ-ի անդամ այլ երկրների հետ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  գրություններ, հանդիպումներ, կոնֆերանս զանգեր, միջազգային աշխատանքային խմբերի առցանց հանդիպումներ  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/ Հ-ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 40.**  **ԱՃԹՆ-ի անդամավճարի վճարում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝*  Երրորդ եռամսյակ | Չի իրականացվել |  | Նախատեսվում է իրականացնել 4-րդ եռամսյակում։ |
| **ՄԻՋՈՑԱՌՈՒՄ N 41.**  **Թարգմանչական աշխատանքներ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝*  Ընթացիկ | Ընթացիկ |  |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 24. Վավերացման գործընթաց*  2020թ. հուլիսի 9-ին ԱՃԹՆ-ի միջազգային խորհուրդը կայացրել է որոշում[[14]](#footnote-14)՝ համաձայն որի Հայաստանի վավերացման եզրակացության արդյունքում Խորհուրդը համաձայն է, որ Հայաստանը ընդհանուր առմամբ ամենաբարձր՝ բավարարող (satisfactory) առաջընթաց է արձանագրել ԱՃԹՆ-ի 2016 ստանդարտի իրականացման գործում: Վավերացման գնահատականով՝ 20 պահանջների գծով Հայաստանը գրանցել է բարձր՝ satisfactory գնահատական, իսկ 4-ի մասով գերազանցող՝ beyond գնահատական[[15]](#footnote-15)։ Հայաստանը գերազանցող առաջընթաց է արձանագրել ԱՃԹՆ-ի ստանդարտի (1.5) աշխատանքային ծրագիր, (2.1) իրավական դաշտ, (4.1) համակողմանիություն և (6.3) տնտեսության մեջ արդյունահանող ոլորտի մասնաբաժինը պահանջների կատարման համար։  Խորհուրդն իր գոհունակությունն է հայտնել ՀՀ կառավարության և ԲՇԽ-ի՝ ԱՃԹՆ-ի ստանդարտի ներդրման գործում օրինակելի առաջընթացի և ազգային կարևորության խնդիրներ քննարկելու, ԱՃԹՆ-ի շրջանակը ընդլայնելու ուղղությամբ երկրի իրականացրած ջանքերի համար: Խորհուրդը նշել է, որ ԱՃԹՆ-ի գործընթացը հստակորեն ամրագրված է Հայաստանում հանքարդյունաբերության ոլորտի թափանցիկության և բարեփոխումների օրակարգում: Ավելին, ԱՃԹՆ-ն նպաստել է երկրում երկխոսության նոր մշակույթի ձևավորմանը՝ խրախուսելով տարբեր խմբակցությունների միջև համագործակցությունը և մասնակցելով հանքարդյունաբերության ոլորտի բարեփոխումներին:  Միևնույն ժամանակ, ԱՃԹՆ-ի գործունեության ընդլայնումը շարունակում է դիտարկվել որպես մարտահրավեր՝ հաշվի առնելով հանքարդյունաբերության բնապահպանական և սոցիալական հնարավոր ազդեցություններով պայմանավորված առկա դիմադրությունը: Ուստի, կարևոր է շահագրգիռ կողմերի շարունակական ներգրավվածությունն ու ԱՃԹՆ-ի հետևողական օգտագործումը` որպես Հայաստանի համար առանձնահատուկ նշանակություն ունեցող թեմաների քննարկման հարթակ:  2020թ. սեպտեմբերի 30-ի դրությամբ Հայաստանը ԱՃԹՆ-ի անդամ 54 երկրների մեջ 9-րդ երկիրն է, որին շնորհվել է բավարարող առաջընթաց ունեցող երկրի կարգավիճակ։  Խորհրդը որոշում է կայացրել, որ Հայաստանը վերավավերացվելու է երեք տարի հետո՝ 2023 թվականի հուլիսի 9-ին: ԱՃԹՆ-ի ստանդարտի (2.5) իրական սեփականատերերի բացահայտման պահանջի կատարումը վավերացվելու Է 2021 թվականին։  *Միջոցառում 24․2․ ԱՃԹՆ-ի իրականացման ամրապնդմանն ուղղված առաջարկվող գործողությունների իրականացում (համակարգված բացահայտումեր, կարողությունների հզորացում, հրապարակվող պայմանագրերի շրջանակի ընդլայնում, ԱՃԹՆ-ի իրականացմանը հաշվեքննիչ պալատի ներգրավում, ԱՃԹՆ-ի իրականացման գործընթացի վերաբերյալ ԱԺ ներկայացուցիչների իրազեկում, վավերացման հաշվետվությամբ և ԱՃԹՆ-ի զեկույցով ներկայացված առաջարկությունների իրականացման առաջընթացի մասին եռամսյակային տեղեկատվության ձևաչափի մշակում, պետական մարմինների կողմից սահմանված ձևաչափով տեղեկատվության ներկայացում)*  2020 թվականի հուլիսի 20-ին ԲՇԽ-ի կարծիքին է տրամադրվել ՀՀ տարածքային կառավարման և ենթակառուցվածքների նախարարի «Բնապահպանական ծրագրերի իրականացման վերաբերյալ հաշվետվության ձևը հաստատելու մասին» հրամանի նախագծի փաթեթը, որի վերաբերյալ ԲՇԽ-ի անդամները տրամադրել են իրենց նկատառումներն ու առաջարկությունները։ Դրանք ազգային քարտուղարության կողմից ներկայացվել են լիազոր մարմին։  *Միջոցառում 25. ԲՇԽ-ի նիստերի անցկացում*  Հաշվետու ժամանակահատվածում ԲՇԽ-ի նիստ տեղի չի ունեցել, սակայն սեպտեմբերի 11-ին ԲՇԽ-ն էլեկտրոնային եղանակով հաստատել է Հայաստանի ԱՃԹՆ-ի 2-րդ զեկույցը։  *Միջոցառում 26. ԲՇԽ-ի աշխատանքային խմբերի հանդիպումների անցկացում*  Հաշվետու ժամանակահատվածում աշխատանքային խմբի հանդիպումներ չեն կայացել։ ԲՇԽ-ի առանձին անդամներ քննարկումներ են ունեցել Անկախ ադմինիստատոր EY ընկերության ներկայացուցիչների հետ՝ քննարկելու ԱՃԹՆ-ի 2-րդ զեկույցի վերաբերյալ ներկայացված նկատառումները։    *Միջոցառում 27․ ԲՇԽ-ի նոր անդամների ներկայացում և ԲՇԽ-ի կազմի հաստատում*  Օգոստոսի 31-ից դադարեցվել է ԲՇԽ-ի կառավարության խմբակցության անդամ Սրբուհի Գալյանի լիազորությունը՝ ՀՀ արդարադատության նախարարի տեղակալի պաշտոնից ազատվելու և ՀՀ գլխավոր դատախազի` ապօրինի ծագում ունեցող գույքի բռնագանձմանն ուղղված գործառույթների ոլորտը համակարգող տեղակալ​ նշանակվելու հիմքով։ Հաշվետու ժամանակահատվածում ԲՇԽ-ի՝ կառավարության խմբակցության ՀՀ արդարատատության նախարարության անդամի նոր թակնածություն չի առաջադրվել։  *Միջոցառում 29. ԱՃԹՆ խորհրդի նիստերին և կոնֆերանսների մասնակցություն*  ԲՇԽ-ի և ԱՃԹՆ-ի ազգային քարտուղարության ներկայացուցիչները մասնակցել են մի շարք միջազգային առցանց միջոցառումների և քննարկումների, մասնավորապես.   * 2020թ. հուլիսի 3-ին ազգային համակարգողների և ԱՃԹՆ-ի ներկայացուցիչների համար ԱՃԹՆ-ի միջազգային քարտուղարության կողմից կազմակերպված «Վավերացման վերանայված մոդել» քննարկմանը, * 2020թ. հուլիսի 30-ին OpenOwnership-ի տեխնոլոգիական թիմի կազմակերպած «Տեխնոլոգիական ցուցահանդես» առաջին միջոցառմանը[[16]](#footnote-16), * 2020թ. սեպտեմբերի 3-ին ԱՃԹՆ-ի միջազգային քարտուղարության կողմից կազմակերպած «Կայուն պարտք, թե՞ սպասվող սպառնալիք: Ինչու է թափանցիկությունը կարևոր ռեսուրսներով ապահովված վարկերի համար»[[17]](#footnote-17) քննարկմանը, * 2020թ. սեպտեմբերի 11-ին ՀՀ ՏԿԵՆ տեղակալ Լիլիա Շուշանյանը մասնակցել է ԵԱՀԿ 28-րդ Տնտեսական և բնապահպանական ֆորումի եզրափակիչ առցանց հանդիպմանը[[18]](#footnote-18), որի ժամանակ ներկայացրել է նաև ԱՃԹՆ-ի իրականացման արդյունքում երկրում հանքարդյունաբերության ոլորտի թափանցիկության և հաշվետվողական բարձրացմանն ուղղված միջոցառումները, * 2020թ*. սեպտեմբերի 14-ին կայացել է* Հայաստանի ԱՃԹՆ-ի ազգային զեկույցի ներկայացման առցանց համաժողովը[[19]](#footnote-19)։   *Միջոցառում 31․ Հայաստանի ԱՃԹՆ-ի 2019թ. աշխատանքային ծրագրի կատարողականի մշակում և հաստատում*  *Միջոցառում 32․ Հայաստանի ԱՃԹՆ-ի 2020թ. աշխատանքային ծրագրի լրամշակում և հաստատում*  Հայաստանի ԱՃԹՆ-ի 2019թ. աշխատանքային ծրագրի կատարողականի և Հայաստանի ԱՃԹՆ-ի 2020թ. լրամշակված աշխատանքային ծրագրի հաստատումը ԲՇԽ-ի կողմից նախատեսվում է 4-րդ եռամսյակի ընթացքում։ Փաստաթղթերի հաստատումը հետաձգվել է COVID-19 համավարակով պայմանավորված ԲՇԽ-ի աշխատանքների պլանավորված ընթացքից շեղումներով։  *Միջոցառում 34. Գործընկեր և դոնոր կազմակերպությունների հետ համագործակցություն*  Հայաստանի ԱՃԹՆ-ի քարտուղարությունը հանդիպումներ և քննարկումներ է ունեցել Համաշխարհային բանկի ներկայացուցչի հետ՝ Հայաստանի ԱՃԹՆ-ի 2020թ. աշխատանքային ծրագրով սահմանված միջոցառումների իրականացման և Համաշխարհային բանկի հետ ԱՃԹՆ-ի առաջիկա համագործակցության շռջանակի նախանշման վերաբերյալ:  *Միջոցառում 35. Հայատանի ԱՃԹՆ-ի քարտուղարության աշխատանքների ընթացք*  Հաշվետու ժամանակահատվածում կատարվել են ՀՀ ԱՃԹՆ-ի 2020թ. աշխատանքային ծրագրով տվյալ ժամանակահատվածի համար սահմանված միջոցառումների պլանավորման և իրականացման աշխատանքները՝ համաձայնեցնելով ԱՃԹՆ-ի միջազգային քարտուղարության ու Համաշխահային բանկի հետ՝ որպես դոնոր կազմակերպություն: COVID-19-ի համաճարակի հետ կապված Հայաստանում արտակարգ դրության ռեժիմով պայմանավորված՝ շահագրգիռ կողմերի, գործընկերների, ԲՇԽ-ի անդամների, իրական սեփականատերերի բացահայտման աշխատանքային խմբերի անդամների հետ հանդիպումները կազմակերպվել են առցանց՝ ապահովելով ԱՃԹՆ-ի ստանդարտի իրականացման հարցերի շուրջ պարբերաբար քննարկումներն ու համագործակցությունը, ինչպես նաև Հայաստանի ԱՃԹՆ-ի վավերացման գործընթացի շրջանակում անհրաժեշտ միջոցառումների իրականացումը։  *Միջոցառում 37․ ՀՀ ԱՃԹՆ-ի 2019 տարեկան հաշվետության կազմում և հաստատում*  ԱՃԹՆ-ի ազգային քարտուղարության կողմից մշակվել է ՀՀ ԱՃԹՆ-ի 2019 տարեկան հաշվետության նախագիծը։ ԲՇԽ-ի կողմից հաստատումը նախատեսվում է 4-րդ եռամսյակում։  *Միջոցառում 38. ՀՀ ԱՃԹՆ-ի եռամսյակային հաշվետվությունների կազմում և հաստատում*  ԱՃԹՆ-ի քարտուղարության կողմից մշակվել է ԱՃԹՆ-ի ներդրման աշխատանքների 2020 թվականի 2-րդ եռամսյակի հաշվետվությունը։ Վերջինիս հաստատումը ԲՇԽ-ի կողմից նախատեսվում է 4-րդ եռամսյակում, որից հետո կհրապարակվի ԱՃԹՆ հայաստանյան կայքում։    *Միջոցառում 39․ Համագործակցություն ԱՃԹՆ-ի միջազգային քարտուղարության և այլ ԱՃԹՆ-ի անդամ երկրների հետ*  Հաշվետու ժամանակահատվածում ԱՃԹՆ-ի ազգային քարտուղարությունը համագործակցել է միջազգային քարտուղարության հետ Հայաստանում ԱՃԹՆ-ի իրականացման շրջանակում առկա հարցերի շուրջ։ Մասնավորապես, քննարկվել են միջազգային քարտուղարության կողմից Հայաստանի 2018թ. ազգային զեկույցի վերաբերյալ միջազգային քարտուղարության տրամադրած նկատառումները, 2018թ. ամփոփ տվյալների ձևաչափի լրացման հետ կապված խնդիրները, Հայաստանի 2-րդ զեկույցի ներկայացման առցանց համաժողովին Միջազգային քարտուղարության ներկայացուցիչների մասնակցությունը և քարտուղարության կողմից ներկայացվելիք թեմաները։ Ազգային քարտուղարությունը մասնակցել է նաև ազգային համակարգողների պլանային առցանց հանդիպումներին, որոնք հաշվետու ժամանակահատվածում հիմնականում նվիրված են եղել ԱՃԹՆ-ի անդամ երկրների վերանայված վավերացման մոդելի քննարկումներին։ | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **ԱՃԹՆ ստանդարտին համապատասխան ԱՃԹՆ զեկույցի կազմում** | | | |
| **ՄԻՋՈՑԱՌՈՒՄ N 43․1**  **ԱՃԹՆ-ի երկրորդ զեկույցի ներկայացման արդյունքում ստացված առաջարկությունների, բացահայտված թերությունների և ԱՃԹՆ-ի միջազգային քարտուղարության կողմից ներկայացված բացերի քննարկում ԲՇԽ-ի կողմից՝ առաջարկությունների իրականացման մեխանիզմների որոշման և անհամապատասխանությունների պատճառների վերացման նպատակով** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝*  Հանդիպումներ, առաջարկություններ, իրավական ակտերի նախագծեր, ԲՇԽ-ի նիստ  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն, այլ շահագրգիռ մարմիններ |  |
| **ՄԻՋՈՑԱՌՈՒՄ N 46․**  **Հայաստանի ԱՃԹՆ-ի 2018թ. հաշվետու տարվա զեկույցի մշակում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝*  Տեխնիկական առաջադրանք    *Վերջնաժամկետը՝* Չորրորդ եռամսյակ, 2019թ․- երրորդ եռամսյակ, 2020թ․ | Իրականացվել է | Անկախ ադմինիստրատոր, ԲՇԽ, ՀՀ վարչապետի աշխատակազմ/Հ-ԱՃԹՆ քարտուղարություն |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 43․1․ ԱՃԹՆ-ի երկրորդ զեկույցի ներկայացման արդյունքում ստացված առաջարկությունների, բացահայտված թերությունների և ԱՃԹՆ-ի միջազգային քարտուղարության կողմից ներկայացված բացերի քննարկում ԲՇԽ-ի կողմից՝ առաջարկությունների իրականացման մեխանիզմների որոշման և անհամապատասխանությունների պատճառների վերացման նպատակով*  ԱՃԹՆ-ի ազգային քարտուղարությունն սկսել է Հայաստանի ԱՃԹՆ-ի առաջին և երկրորդ զեկույցներում ներկայացված բացերի հիման վրա հանքարդունաբերության ոլորտի կարգավորումների թերությունների արձանագրման և դրանց շտկման ճանապարհային քարտեզի նախագծման աշխատանքները։ Ճանապարհային քարտեզի նախագիծը ԲՇԽ-ի քննարկմանը կներկայացվի 4-րդ եռամսյակի ընթացքում։  Նաև տե՛ս Միջոցառում 24.2:  *Միջոցառում 46․ Հայաստանի ԱՃԹՆ-ի 2018թ. հաշվետու տարվա զեկույցի մշակում*  Անկախ ադմինիստատոր «Էրնսթ ընդ Յանգ» (EY) ՓԲԸ-ն ներկայացրել է զեկույցի վերջնական նախագիծը, որը քննարկվել է ԲՇԽ-ի խմբակցությունների կողմից և հաստատվել է ԲՇԽ-ի կողմից էլեկտրոնային եղանակով սեպտեմբերի 11-ին։ Հայաստանի ԱՃԹՆ-ի 2018թ. ազգային զեկույցը հանրությանն է ներկայացվել սեպտեմբերի 14-ին կայացած առցանց համաժողովին։ Հայերեն և անգլերեն[[20]](#footnote-20) զեկույցը և զեկույցի սեղմագիրը հասանելի են Հայաստանի ԱՃԹՆ-ի պաշտոնական կայքում[[21]](#footnote-21)։ Հայաստանի ԱՃԹՆ-ի 2018թ. զեկույցը հրապարակվել է նաև ԱՃԹՆ-ի միջազգային քարտուղարության կայքում[[22]](#footnote-22)։ Հայաստանի մետաղական հանքարդյունաբերության ոլորտի 2018 թվականի թվային տվյալները և ընդերքօգտագործող ընկերությունների և պետական մարմինների կողմից ներկայացված հրապարակային հաշվետվությունները հասանելի են reports.eiti.am  առցանց hաշվետվությունների հարթակում։  *Միջոցառում 47. ԱՃԹՆ-ի 2019թ. հաշվետու տարվա զեկույցի և նախնական ուսումնասիրության տեխնիկական առաջադրանքի մշակում և հաստատում*  Հաշվետու ժամանակահատվածում ընթացել է ԱՃԹՆ-ի 3-րդ՝ 2019 հաշվետու տարվա ազգային զեկույցի և հաջորդ տարվա զեկույցի նախնական ուսումնասիրության կազմման խորհրդատվական ծարայությունների գնումների գործընթացը։ | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Պատասխանատու հանքարդյունաբերության գործելաոճի ներդնում** | | | |
| **ՄԻՋՈՑԱՌՈՒՄ N 54.**  **Պատասխանատու հանքարդյունաբերության գործելաոճի ներդրմանն աջակցության Ճանապարհային քարտեզի գործողությունների իրականացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Ճանապարհային քարտեզի միջոցառումներ  *Վերջնաժամկետը՝*  Ընթացիկ | Չի իրականացվել | ԲՇԽ, ՀՀ վարչապետի աշխատակազմ/ Հ-ԱՃԹՆ-ի քարտուղարություն, համապատասխան նախարարություն |  |
| **ՄԻՋՈՑԱՌՈՒՄ N 55.**  **Պատասխանատու հանքարդյունաբերության գործելաոճի ներդրմանն աջակցության աշխատանքային խմբի հանդիպումների անցկացում, առաջարկությունների ներկայացում, օրենսդրական բարեփոխումների առաջարկություններ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  հանդիպումներ, առաջարկություններ, իրավական ակտերի նախագծեր  *Վերջնաժամկետը՝*  Ընթացիկ | Ընթացիկ | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն, ԲՇԽ-ի աշխատանքային խումբ, պետական մարմիններ |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 54. Պատասխանատու հանքարդյունաբերության գործելաոճի ներդրմանն աջակցության Ճանապարհային քարտեզի գործողությունների իրականացում*  Միջոցառումը չի իրականացվել հաշվետու ժամանակահատվածում։  *Միջոցառում 55. Պատասխանատու հանքարդյունաբերության գործելաոճի ներդրմանն աջակցության աշխատանքային խմբի հանդիպումների անցկացում, առաջարկությունների ներկայացում, օրենսդրական բարեփոխումների առաջարկություններ*  2020թ հուլիսի 16-ին ՀՀ ԱԺ-ն ընդունել է օրենքների փաթեթ: Ի թիվս մի շարք ոլորտային կարգավորումների՝ «Հայաստանի Հանրապետության ընդերքի մասին օրենսգրքում փոփոխություններ և լրացումներ կատարելու մասին» օրենքի[[23]](#footnote-23) համաձայն 2021 թվականից պարտադիր կդառնան նաև ոչ մետաղական օգտակար հանածոյի արդյունահանման ընդերքօգտագործման պայմանագրերի պայմանագրերի հրապարակումը և դրանց հանրային հասանելիությունը: | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **ԱՃԹՆ-ի ԲՇԽ-ի և շահագրգիռ մարմինների կարողությունների հզորացում, ԱՃԹՆ-ի մեյնսթրիմինգ, տվյալների համակարգված բացահայտման խրախուսում** | | | |
| **ՄԻՋՈՑԱՌՈՒՄ N 58.**  **Հրապարակային հաշվետվություններ ներկայացնող պետական մարմինների և ընդերքօգտագործողների ներկայացուցիչներին հրապարակային հաշվետվությունների ներկայացման առցանց հարթակը օգտագործելու վերաբերյալ խորհրդատվության ներկայացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  Խորհրդատվություն  *Վերջնաժամկետը՝*  Երկրորդ- երրորդ եռամսյակ | Իրականացվել է | ԲՇԽ, ՀՀ վարչապետի աշխատակազմ/Հ-ԱՃԹՆ-ի քարտուղարություն, անկախ աուդիտոր |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 58․ Հրապարակային հաշվետվություններ ներկայացնող պետական մարմինների և ընդերքօգտագործողների ներկայացուցիչներին հրապարակային հաշվետվությունների ներկայացման առցանց հարթակը օգտագործելու վերաբերյալ խորհրդատվության ներկայացում*  Հաշվետու ժամանակահատվածում՝ մինչև օգոստոսի 1-ը հրապարակային հաշվետվություններ ներկայացնելու պարտականություն ունեցող բոլոր ընդերքօգտագործողների ու պետական մարմինների կողմից ներկայացվել են 2019 հաշվետու տարվա հրապարակային առցանց հաշվետվությունները։ Հայաստանի ազգային քարտուղարությունը հաշվետվություն ներկայացնողներին, ըստ անհրաժեշտության, տրամադրել է խորհրդատվություն հաշվետվությունների արցանց հարթակի գործածման և հաշվետվությունների առցանց ձևի լրացման վերաբերյալ։ | | | | |

*Հավելված 1*

**2020 թվականի երրորդ եռամսյակում «Հանքարդյունաբերության ոլորտում թափանցիկ և հաշվետու կառավարման խթանում» ԱՄՆ ՄԶԳ դրամաշնորհային ծրագրի շրջանակում իրականացված աշխատանքները[[24]](#footnote-24)**

*Տեղեկատվությունը տրամադրվել է «Թրանսփարենսի Ինթերնեշնլ հակակոռուպցիոն կենտրոն» ՀԿ-ի կողմից*

1. *Հանքարդյունաբերության և ԱՃԹՆ-ի վերաբերյալ տեղեկատվական/ճանաչողական նյութերի ստեղծում և տարածում*

1․1 Հայաստանի ամերիկյան համալսարանի պատասխանատու հանքարդյունաբերության կենտրոնը, «Թրանսփարենսի Ինթերնեշնլ հակակոռուպցիոն կենտրոն» ՀԿ-ի կողմից տրամադրված նոր դրամաշնորհային ծրագրի շրջանակում (01.05.2020-30.04.2021), հաշվետու ժամանակահատվածում մշակել է հանքարդյունաբերության մոնիտորինգի (ներառյալ՝ բնապահպանական և սոցիալական մոնիտորինգ) ձեռնարկի նախնական տարբերակը, որի նպատակն է ուսուցանել և ներգրավվել երիտասարդներին հանքարդյունաբերության վերահսկման գործընթացներում։ Նախատեսվում է ավարտել ձեռնարկը հաջորդ հաշվետու ժամանակահատվածում՝ թարգմանելով այն հայերեն։

1․2 «Էկոլուր» տեղեկատվական ՀԿ-ն, «Թրանսփարենսի Ինթերնեշնլ հակակոռուպցիոն կենտրոն» ՀԿ-ի կողմից տրամադրված նոր դրամաշնորհային ծրագրի շրջանակում (01.05.2020-30.04.2021), հաշվետու ժամանակահատվածում ուսումնասիրել է ծրագրով նախատեսված 21 մետաղական ընդերքօգտագործողներից 8 ընկերությունների՝ պայմանագրերով ամրագրված պարտավորությունները և դրանց չկատարման հնարավոր պատճառները և պատասխանատվությունը: Կազմվել է դրանցից 3-ի՝ «[Սագամար](https://www.ecolur.org/files/uploads/sagamarreportfinal.pdf)» ՓԲԸ, «[Մուլտի գրուպ կոնցեռն](https://www.ecolur.org/files/uploads/mghartreportfinal.pdf)» ՍՊԸ, «[Բակտեկ Էկո](https://www.ecolur.org/files/uploads/2020/Transparency%20Project%202020/arjutreportnew.pdf)» ՍՊԸ գործունեության վերաբերյալ հաշվետվությունները, որոնք հրապարակվել են www.ecolur.org կայքում, իսկ «Սագամար» և «Մուլտի գրուպ կոնցեռն» ընկերությունների վերաբերյալ հաշվետվություններն ուղարկվել են ԱՃԹՆ ԲՇԽ-ին: Մնացյալ 5 ընկերություննների վերաբերյալ հաշվետվությունները նախատեսվում է ամփոփել հաջորդ հաշվետու ժամանակահատվածում:

1․3 2020 թվականի հուլիսի 2-ին «Թրանսփարենսի Ինթերնեշնլ հակակոռուպցիոն կենտրոն» ՀԿ-ն ԱՄՆ ՄԶԳ-ի աջակցությամբ իրականացվող «Պահանջատեր հասարակություն՝ հանուն պատասխանատու կառավարման» ծրագրի շրջանակում հրապարակել է հանքարդյունաբերության ոլորտում [հետաքննական լրագրողական նյութեր պատրաստելու հրավեր](https://transparency.am/hy/news/view/3100)։ Լրագրողների կողմից ներկայացված 15 հայտերից գնահատման հանձնաժողովի կողմից ընտրվել է 6 դիմումատու, որոնք 25.09.2020թ․ -31.01.20201թ․ պայմանագրերի շրջանակներում կմշակեն հանքարդյունաբերությանն առնչվող մի շարք թեմաներով հետաքննական նյութեր՝ ըստ սահմանված ֆորմատի։

1․4 «Հետաքննող լրագրողներ» ՀԿ-ն «Թրանսփարենսի Ինթերնեշնլ հակակոռուպցիոն կենտրոն»-ի կողմից ԱՄՆ ՄԶԳ-ի աջակցությամբ իրականացվող «Պահանջատեր հասարակություն՝ հանուն պատասխանատու կառավարման» ծրագրի շրջանակում շարունակել է հանքարդյունաբերության ոլորտին նվիրված հետաքննական հոդվածների շարքը։ Մասնավորապես՝ հաշվետու ժամանակահատվածում կազմակերպության կողմից մշակվել և հրապարակվել է 1 հետաքննական հոդված, 3 տեսապատում ( photo stories) և 12 հոդված, որոնք նպատակ ունեն խթանելու հանքարդյունաբերության ոլորտի թափանցիկությունը և իրական սեփականատերերի բացահայտումը։

*2. Հանքարդյունաբերության և ԱՃԹՆ-ի վերաբերյալ հանրային իրազեկության բարձրացում/քննարկումներ, մասնավորապես՝ ազդակիր համայնքներում*

2.1 «Էկոլուր» տեղեկատվական ՀԿ-ն, «Թրանսփարենսի Ինթերնեշնլ հակակոռուպցիոն կենտրոն» ՀԿ-ի կողմից տրամադրված նոր դրամաշնորհային ծրագրի շրջանակում (01.05.2020-30.04.2021), հաշվետու ժամանակահատվածում իրականացրել է իրազեկման 12 հանդիպում Լոռու, Սյունիքի և Կոտայքի մարզերի մի շարք ազդակիր համայնքներում։ Մասնավորապես՝ տասներկու համայնքներում տեղի ունեցած հանդիպումներին մասնակցել Է 61 շահառու՝ տեղացի բնակիչներ, ՏԻՄ ներկայացուցիչներ և այլն, որոնք տեղեկացել են իրենց համայնքերում գործող հանքարդյունաբերական ընկերությունների, նրանց կողմից ստանձնած պայմանագրային պարտավորությունների, ինչպես նաև ԱՃԹՆ ստանդարտի, ընթացակարգերի և օրենսդրական դաշտի վերաբերյալ։ Ի լրումն՝ նախապես մշակված հարցաթերթիկների հիման վրա անցկացվել են հարցազրույցներ ՏԻՄ-երում և բնակչության, քաղաքացիական հասարակության շրջանում պարզելու ընդերքօգտագործողների գործունեության հետևանքները տվյալ բնակավայրի սոցիալ-տնտեսական, բնապահպանական վիճակի վրա, ինչպես նաև դրանցում ներառված համայնքի զարգացման ծրագրերի վերաբերյալ։ Այցերի ժամանակ համայնքապետարաններին տրամադրվել է նաև «ԱՃԹՆ-ի ստանդարտ 2019 թվական» հրապարակումը:

*Հավելված 2*

**2020թ. հոկտեմբերի 19-ի դրությամբ իրական սեփականատերերի վերաբերյալ հայտարարագիր ներկայացնելու պարտավորություն ունեցող ընկերություններին ներկայացված զգուշացումների և զգուշացումների հիմքերի մասին տեղեկատվություն**

|  |  |  |  |
| --- | --- | --- | --- |
| **Հ/Հ** | **Իրավաբանական անձի անվանումը** | **Հատարարագրերի և պահանջվող փաստաթղթերի հետ կապված առկա թերությունները** | **ընդերքօգտագործողին գրավոր զգուշացում տալու հիմքը** |
| Օգտակար հանածոների արդյունահանման թույլտվություն ունեցող ընկերություններ | | | | |
|  | «ԼԵՌ ԷՔՍ» ՍՊԸ | Սեփականության իրավունքը հավաստող փաստաթղթեր ներկայացված չեն | ներկայացված տվյալները ոչ ամբողջական |
|  | «ԱԽԹԱԼԱՅԻ ԼԵՌՆԱՀԱՐՍՏԱՑՄԱՆ ԿՈՄԲԻՆԱՏ» ՓԲԸ | Սեփականության իրավունքը հավաստող փաստաթղթեր ներկայացված չեն | ներկայացված տվյալները ոչ ամբողջական |
|  | «ՎԱՅՔԳՈԼԴ» ՍՊԸ | Սեփականության իրավունքը հավաստող փաստաթղթեր ներկայացված չեն | ներկայացված տվյալները ոչ ամբողջական |
|  | «ՄԱՐՋԱՆ ՄԱՅՆԻՆԳ ՔՈՄՓԱՆԻ» ՍՊԸ | Սեփականության իրավունքը հավաստող փաստաթղթեր ներկայացված չեն | ներկայացված տվյալները ոչ ամբողջական |
|  | «ՄԵԳՈ-ԳՈԼԴ» ՍՊԸ | Սեփականության իրավունքը հավաստող փաստաթղթեր ներկայացված չեն | ներկայացված տվյալները ոչ ամբողջական |
|  | «ՄՈՒԼՏԻ ԳՐՈՒՊ» ԿՈՆՑԵՌՆ ՍՊԸ | Սույն թվականի հունիսի 26-ին գրանցվել է գործադիր մարմնի ղեկավարի փոփոխություն, սակայն փոփոխությունից հետո՝ 40 օրվա ընթացքում իրավաբանական անձը պետական ռեգիստր չի ներկայացրել իրական սեփականատերերի վերաբերյալ փոփոխված տեղեկությունները | ներկայացված տվյալները ոչ ամբողջական |
|  | [«ԱԳԱՐԱԿԻ ՊՂՆՁԱ-ՄՈԼԻԲԴԵՆԱՅԻՆ ԿՈՄԲԻՆԱՏ» ՓԲԸ](https://www.e-register.am/am/companies/1269083) | 28.07.2020թ. գրանցվել է իրական սեփականատերերի վերաբերյալ նոր խմբագրությամբ հայտարարագիր, որի հիմնավորող փաստաթղթերը դեռևս չեն ներկայացվել | ներկայացված տվյալները ոչ ամբողջական |
|  | «ԹԵՂՈՒՏ» ՓԲԸ | Բացակայում են հիմնավորող փաստաթղթերը, առկա են լրացման ենթակա, սակայն չլրացված տեղեկություններ, բացի այդ, սույն թվականի հունիսի 9-ին գրանցվել է գործադիր մարմնի ղեկավարի փոփոխություն, սակայն փոփոխությունից հետո՝ 40 օրվա ընթացքում իրավաբանական անձը պետական ռեգիստր չի ներկայացրել իրական սեփականատերերի վերաբերյալ փոփոխված տեղեկությունները | ներկայացված տվյալները ոչ ամբողջական |
|  | «ԱԿՏԻՎ ԼԵՌՆԱԳՈՐԾ» ՍՊԸ | Բացակայում է գործադիր մարմնի ղեկավարի՝ որպես իրական սեփականատիրոջ վերաբերյալ տեղեկատվությունը | ներկայացված տվյալները ոչ ամբողջական |
|  | «ԱՏ-ՄԵՏԱԼՍ» ՍՊԸ | Սույն թվականի օգոստոսի 21-ին գրանցվել է գործադիր մարմնի ղեկավարի փոփոխություն, որպիսի պարագայում փոփոխությունից հետո՝ 40 օրվա ընթացքում իրավաբանական անձը պարտավոր է պետական ռեգիստր ներկայացնել իրական սեփականատերերի վերաբերյալ փոփոխված տեղեկությունները | ներկայացված տվյալները ոչ ամբողջական |
| Օգտակար հանածոների արդյունահանման նպատակով ընդերքի երկրաբանական ուսումնասիրություններ իրականացնելու թույլտվություն ունեցող ընկերություններ | | | | |
|  | «ԳԵՈՌԵՅԴ» ՓԲԸ | Բացակայում են սեփականության իրավունքը հավաստող փաստաթղթերը | ներկայացված տվյալները ոչ ամբողջական |

1. https://www.openownership.org/uploads/armenia-scoping-report.pdf [↑](#footnote-ref-1)
2. https://www.eiti.am/hy/annual-reports/2018/ [↑](#footnote-ref-2)
3. https://www.eiti.am./hy/2-online-conference-arm [↑](#footnote-ref-3)
4. <https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80> [↑](#footnote-ref-4)
5. <https://www.facebook.com/EITIArmenia/> [↑](#footnote-ref-5)
6. <https://www.youtube.com/channel/UCx_9yOLmQCj_rwy2wYgRh6A> [↑](#footnote-ref-6)
7. <https://twitter.com/EITI_Armenia> [↑](#footnote-ref-7)
8. https://www.eiti.am/hy/2-online-conference-arm [↑](#footnote-ref-8)
9. https://www.openownership.org/uploads/armenia-scoping-report.pdf [↑](#footnote-ref-9)
10. https://www.openownership.org/blogs/armenia-breaks-new-ground-with-extractives-disclosures/?fbclid=IwAR2wMmeVWEVIBinAwsFguVq00PTqFGWfX5NptdYX\_ixBpzbvGRJZILXLhkc [↑](#footnote-ref-10)
11. https://www.eiti.am/hy/2-online-conference-arm/part-12-openownership-arm/44/ [↑](#footnote-ref-11)
12. Տվյալը տրամադրել է ԱՆ իրավաբանական անձանց պետական ռեգիստրի գործակալությունը [↑](#footnote-ref-12)
13. Տվյալը տրամադրել է ՏԿԵՆ-ը։ [↑](#footnote-ref-13)
14. https://eiti.org/board-decision/2020-39?fbclid=IwAR2vEl\_YrpZexFLFouZSdMQklHbr6qOlMuXQK0LNKkt9l3z6hjqmgD\_YmZQ [↑](#footnote-ref-14)
15. https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2020/07/16/eiti-validation-armenia-arm/88/ [↑](#footnote-ref-15)
16. https://www.openownership.org/blogs/first-tech-showcase/ [↑](#footnote-ref-16)
17. https://eiti.org/event/sustainable-debt-pending-threat-why-transparency-matters-for-resourcebacked-loans [↑](#footnote-ref-17)
18. http://www.mtad.am/hy/news/item/2020/09/11/mtad11.09/ [↑](#footnote-ref-18)
19. https://www.eiti.am/hy/%D5%86%D5%B8%D6%80%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80/2020/09/14/2018-eiti-report-conference/98/ [↑](#footnote-ref-19)
20. https://www.eiti.am/en/annual-reports/2020/ [↑](#footnote-ref-20)
21. https://www.eiti.am/hy/annual-reports/2020 [↑](#footnote-ref-21)
22. https://eiti.org/armenia [↑](#footnote-ref-22)
23. https://www.arlis.am/DocumentView.aspx?DocID=145085 [↑](#footnote-ref-23)
24. Տեղեկատվությունը տրամադրվել է Թրանսփարենսի Ինթերնեշնլ հակակոռուպցիոն կենտրոնի կողմից [↑](#footnote-ref-24)